Η **Ελευθερία «Ρία» Καραδήμου** (Καβάλα 27 Ιουνίου 1967) είναι Ελληνίδα ερασιτέχνης συγγραφέας, σκηνοθέτης, σεναριογράφος, στιχουργός και ηθοποιός, γνωστή για τις αυτοσχέδιες τηλεοπτικές σειρές της.[*αυτοδημοσιευμένη πηγή*]

Βιογραφία και έργο
------------------

Η Ελευθερία Καραδήμου γεννήθηκε στις 27 Ιουνίου 1967 στην Καβάλα, όπου ζει ακόμα. Ασχολήθηκε από νωρίς με τη συγγραφή βιβλίων, αφού σε ηλικία 8 ετών έγραψε το πρώτο της βιβλίο σε σχολικό τετράδιο, ενώ μέχρι σήμερα έχει γράψει συνολικά πάνω από 15 μυθιστορήματα. Μικρή όμως ήθελε να γίνει νταλικιέρης. Στα δεκατέσσερα γνώρισε τον εικοσάχρονο τότε φαντάρο Οδυσσέα Ασημίδη, όταν αυτός πήγε να την πατήσει με τη μηχανή του. Σύντομα παντρεύτηκαν και μαζί απέκτησαν μια κόρη, την Αθηνά. Εκτός από τη συγγραφή ασχολήθηκε και με τη σκηνοθεσία. Στα 22 αγόρασε την πρώτη της επαγγελματική κάμερα, ενώ στα 24 παρακολούθησε σεμινάρια σκηνοθεσίας και σκηνοθετικής κάμερας στην Αθήνα. Ως στόχο είχε τη μεταφορά των μυθιστορημάτων της στη τηλεόραση, ωστόσο η οικονομική της κατάσταση δεν της το επέτρεψε. Έτσι, άνοιξε μια εταιρεία διανομής διαφημιστικών εντύπων για να ενισχύσει το εισόδημα της οικογένειάς της. Στην ηλικία των 30 γέννησε τη δεύτερη κόρη της, την Εβίτα.

Όταν η Καραδήμου έχασε τη δουλειά της, ξεκίνησε τη συγγραφή κειμένων και σεναρίων. Μέσα σε 5 ημέρες έγραψε το πρώτο της σενάριο για την ταινία μικρού μήκους *Ματωμένη διαθήκη*, την οποία γύρισε με τη συμμετοχή ομάδας ατόμων από τη Καβάλα. Τη ταινία κατέθεσε το 2010 στο Φεστιβάλ Ταινιών Μικρού Μήκους Δράμας. Ένα χρόνο αργότερα, γύρισε τη δεύτερη ταινία μικρού μήκους της, με τίτλο *Στην κόψη του ξυραφιού*, για την οποία η ίδια έγραψε το τραγούδι των τίτλων. Άρχισε να εργάζεται ως εικονολήπτρια στο τοπικό κανάλι Ena Channel, στο οποίο και προβλήθηκε η πρώτη της τηλεοπτική σειρά, με τίτλο *Ποσειδώνιες διαδρομές*. Σε αυτήν έπαιξαν 74 Καβαλιώτες, οι περισσότεροι από τους οποίους ασχολήθηκαν μόνο ερασιτεχνικά με την υποκριτική. Τόσο οι *Ποσειδώνιες Διαδρομές* όσο και τα δύο επόμενα σήριαλ της (*Στη σκιά της τρέλας* και *Στο σύμπλεγμα της αράχνης*) βασίζονται σε ομώνυμα ανέκδοτα βιβλία που έγραψε η ίδια. Η κωμωδία *Αγάπη μου είσαι στο facebook;* αποτελεί πρωτότυπη ιστορία. Οι σειρές που ακολούθησαν συχνά αναφέρονται συλλογικά ως *Πύρινες καρδιές*, πρώτες δύο από τις οποίες η *Κραυγή* και ο *Αγγελοφορεμένος δαίμονας*. Σε αυτό το σημείο οι σειρές είχαν σταματήσει να προβάλλονται στην τηλεόραση, αντίθετα πλέον τις ανεβάζει η ίδια απευθείας στο προσωπικό της κανάλι στο YouTube.

Το 2017 ανακοίνωσε ότι θα διακόψει την παραγωγή σειρών, καθώς καταστράφηκαν τόσο η κάμερα όσο και ο υπολογιστής της. Χάρη στην οικονομική ενίσχυση από τους οπαδούς της όμως, κατάφερε να συνεχίσει το έργο της. Την ίδια χρονιά ταξίδεψε σε 16 χώρες του εξωτερικού γυρίζοντας ταυτόχρονα τέσσερις σειρές, με σκοπό να συμμετέχουν σε αυτές Έλληνες του εξωτερικού. Συμμετείχε επίσης στο Series Balkan, το φεστιβάλ με στόχο τη προώθηση βαλκανικών σειρών.[*αυτοδημοσιευμένη πηγή*] Το 2018 υπήρξε υπεύθυνη του εργαστηρίου τέχνης «Πρεμιέρα» στη Καβάλα, στο οποίο προσφέρονταν μαθήματα συγγραφής, θεατρικών κειμένων, σεναρίου, σκηνοθετικής κάμερας και μοντάζ.[*αυτοδημοσιευμένη πηγή*]

Η Καραδήμου έχει πλήρη καλλιτεχνικό έλεγχο κατά τη διάρκεια της παραγωγής των σειρών της, καθώς συνήθως η ίδια ασχολείται με σενάριο, σκηνοθεσία, εικονοληψία και μοντάζ, ενώ πολλές φορές γράφει η ίδια και τους στίχους των τραγουδιών των τίτλων. Η ίδια ισχυρίζεται πως δεν αλλοιώνει το αρχικό της όραμα για κανέναν. Βοήθεια με τους πολλούς αυτούς ρόλους της προσφέρει η κόρη της Νανά, η οποία μάλιστα έκανε το ντεμπούτο της ως σεναριογράφος και σκηνοθέτης με τη σειρά *Παράξενη Παρουσία* (2019).

Στα σήριαλ της πρωταγωνιστεί συνήθως η ίδια και άτομα από το οικογενειακό της περιβάλλον, ενώ έχει σχηματιστεί και μια σταθερή ομάδα φίλων της που παίζουν σε δευτερεύοντες ρόλους. Σημαντικότερη από αυτούς θεωρείται η Βάσω Ζιάρου, η οποία έχει παίξει σε όλα σχεδόν τα σήριαλ με γνωστότερους τους ανταγωνιστικούς ρόλους της.

Το 2022 συμμετείχε και σε ένα ραδιοφωνικό θέατρο με την αφήγηση της με το όνομα *Νεόγηρας* ως τρίτη αφηγήτρια και βοηθός σκηνοθέτη της Ζωής Συμεωνίδη.

Αποτίμηση και κριτικές
----------------------

Το έργο της Καραδήμου έχει λάβει αρνητική αποδοχή. Από τη μία, το μηδενικό μπάτζετ και η ερασιτεχνική φύση των σειρών έχει προκαλέσει αρνητικά σχόλια και χλευασμό απέναντί της, ενώ πολλοί έχουν φτιάξει βίντεο-παρωδίες. Αυτό δεν την επηρεάζει, έχοντας δηλώσει ότι «η δυσφήμιση είναι η καλύτερη διαφήμιση». Παρ' όλα αυτά, οι σειρές της έχουν αποκτήσει ένα φανατικό κοινό, χάρη στο οποίο τούς έχει αποδοθεί ο χαρακτηρισμός «καλτ» από πολλούς. Ακόμα, έχει δεχτεί πρόταση για συνεργασία με κάποιο μεγάλο τηλεοπτικό κανάλι, την οποία ωστόσο απέρριψε για προσωπικούς λόγους.

Ο Κωνσταντίνος Δεληγιάννης, διοργανωτής του Φεστιβάλ "Series Balkans", έγραψε για την ταινία «Κραυγή» της Καραδήμου:

*«Η τελευταία της δημιουργία, η Κραυγή, προβλήθηκε στην τηλεόραση της Καβάλας το περασμένο καλοκαίρι και είναι μια σειρά μυστηρίου και περιπέτειας με υποκριτικές ερμηνείες που αντίστοιχες της δεν έχετε ξαναδεί. Η ιστορία ξεκινάει με έναν εφιάλτη που μοιάζει με τριπάρισμα βγαλμένο από την Αλίκη στη Χώρα των Θαυμάτων και κάνει την πρωταγωνίστρια Νανά να ξυπνάει απαγγέλλοντας έναν απηυδισμένο μονόλογο-κρεσέντο. Στη συνέχεια, η Νανά, αποφασίζει να επισκεφτεί μια θεία της στην Καβάλα, ύστερα από μια αποτυχημένη προσπάθεια να βρει δουλειά στην πόλη όπου μεγάλωσε, τα Χανιά. Εκεί εκτυλίσσεται μια ιστορία θρίλερ που περιλαμβάνει μενταγιόν, μαγικές δυνάμεις και λυκάνθρωπους. Το cast δεν αποτελείται από επαγγελματίες ηθοποιούς, αλλά από ερασιτέχνες που δοκιμάζουν να ξετυλίξουν το κρυμμένο ταλέντο τους και γι' αυτό τον λόγο είναι όλοι τους απολαυστικοί.»*

Εργογραφία
----------

|  |  |  |  |
| --- | --- | --- | --- |
| Μυθιστορήματα
* *Το μαύρο ρόδο*
* *Έκρηξη αγάπης*
* *Κατάρα από το παρελθόν*
* *Το μυστικό του φάρου*
* *Στο σύμπλεγμα της αράχνης*
* *Άγγελοι χαμένοι στο πλήθος*
* *Το κλάμα της λύκαινας*
* *Το τίμημα της μοίρας*
* *Στη σκιά της τρέλας*
* *Καβάλα και τα τελευταία δάκρυα από το άρωμα καπνού*
* *Ο κυρίαρχος του παιχνιδιού*
* *Η κυρά της θάλασσας και ο Άγιος Ευστράτιος*
* *Ρουά ματ: Η κόκκινη βασίλισσα*

Φιλμογραφία
* *Ματωμένη διαθήκη* (2010)
* *Στην κόψη του ξυραφιού* (2011)
* *Ποσειδώνιες διαδρομές: Η τηλεταινία* (2013)
 |  | Ραδιοφωνικό θέατρο
* *Νεόγηρας* (2022)

Τηλεοπτικές σειρές
* *Ποσειδώνιες διαδρομές* (10 επεισόδια, 2012-2013)
* *Στη σκιά της τρέλας* (9 επεισόδια, 2013-2014)
* *Στο σύμπλεγμα της αράχνης* (15 επεισόδια, 2014-2015)
* *Αγάπη μου είσαι στο facebook;* (7 επεισόδια, 2015)
* *Κραυγή* (8 επεισόδια, 2016)
* *Αγγελοφορεμένος δαίμονας* (8 επεισόδια, 2016-2017)
* *Θαμμένα μυστικά* (7 επεισόδια, 2017)
* *Ραντεβού θανάτου* (5 επεισόδια, 2017-2018)
* *Παράξενη παρουσία* (8 επεισόδια, 2019)
* *Σιωπηλός δολοφόνος* (11 επεισόδια, 2019-2020)
* *Χωρίς δισταγμό* (15 επεισόδια, 2020)
* *Μην πας ποτέ εκεί* (42 επεισόδια, 2021-2022)
 | 



 |

Πληροφορίες τηλεοπτικών σειρών
------------------------------

### Παραγωγή

| Υπόμνημα |
| --- |
| ΑΑ | Αθηνά Ασημίδου |
| ΑΚ | Αντρέας Κυρεζόγλου |
| ΕΚ | Ελευθερία Καραδήμου |
| ΖΣ | Ζωή Συμεωνίδη |
| ΜΤ | Μενέλαος Τζαβέλλας |
| ΠΑ | Παρασκευάς Ατζαμιδάκης |

| Έτος | Σήριαλ | Επ. | Σενάριο | Σκηνοθεσία | Κάμερα | Μοντάζ | Φωτογραφία | Κανάλι | Βοηθός σκηνοθέτη | Ηθοποιός |
| --- | --- | --- | --- | --- | --- | --- | --- | --- | --- | --- |
| 2012-2013 | *Ποσειδώνιες διαδρομές* | 10 | ΕΚ | ΕΚ | ΕΚ | ΑΑ | ΑΑ/ΕΚ | Ena Channel | ΕΚ | Ναι |
| 2013-2014 | *Στη σκιά της τρέλας* | 9 | ΕΚ/ΠΑ | ΕΚ | ΕΚ | ΕΚ | ΑΑ | Ena Channel | ΑΑ/ΑΚ | Ναι |
| 2014-2015 | *Στο σύμπλεγμα της αράχνης* | 15 | ΕΚ | ΕΚ | ΕΚ | ΕΚ | ΕΚ | Άλφα Δράμας | ΕΚ | Ναι |
| 2015 | *Αγάπη μου είσαι στο facebook;* | 7 | ΕΚ | ΕΚ | ΕΚ/ΑΑ | ΕΚ | ΑΑ | YouTube | ΕΚ | Ναι |
| 2016 | *Κραυγή* | 8 | ΕΚ | ΕΚ | ΕΚ/ΑΑ | ΕΚ | ΑΑ | Center Web TV | ΑΑ | Ναι |
| 2016-2017 | *Αγγελοφορεμένος δαίμονας* | 8 | ΕΚ | ΕΚ | ΕΚ/ΑΑ | ΕΚ | ΑΑ | YouTube | ΕΚ | Ναι |
| 2017 | *Θαμμένα μυστικά* | 7 | ΕΚ | ΕΚ | ΕΚ/ΑΑ | ΕΚ | ΑΑ | YouTube | ΑΑ | Ναι |
| 2017-2018 | *Ραντεβού θανάτου* | 5 | ΕΚ | ΕΚ | ΕΚ/ΑΑ | ΕΚ | ΑΑ | YouTube | ΑΑ | Ναι |
| 2019 | *Παράξενη παρουσία* | 8 | ΑΑ | ΑΑ | ΑΑ | ΑΑ | ΕΚ | YouTube | ΕΚ | Ναι |
| 2019-2020 | *Σιωπηλός δολοφόνος* | 11 | ΕΚ | ΕΚ | ΕΚ | ΕΚ | ΜΤ | YouTube | ΑΑ | Ναι |
| 2020 | Αναμονή Καρδιάς | 13 | ΕΚ/ΜΤ | ΑΑ | ΑΑ | ΜΤ | ΕΚ | YouTube | ΠΑ/ΕΚ/ΑΑ/ΜΤ | Ναι |
| 2020 | Χωρίς δισταγμό | 15 | ΕΚ | ΕΚ | ΕΚ/ΑΑ | ΕΚ | ΜΤ | YouTube | ΑΑ | Ναι |
| 2021-2022 | Μην πας ποτέ εκεί | 42 | ΕΚ | ΕΚ | ΕΚ/ΑΑ/ΕΑ | ΕΚ | ΕΚ | YouTube | ΑΑ/ΕΑ | Ναι |
| 2022 | Νεόγηρας | 1 | ΖΣ | ΖΣ |  | ΖΣ |  | YouTube | ΕΚ | Ναι |

### Μουσική τίτλων

| Σήριαλ | Τραγούδι | Στίχοι | Μουσική | Ερμηνεία | Επεξεργασία ήχου |
| --- | --- | --- | --- | --- | --- |
| *Ποσειδώνιες διαδρομές* | «Ποσειδώνιες διαδρομές» | Ελευθερία Καραδήμου | Κωνσταντίνος Καμβάκης | Μαρία Ζιρτιλίδου | Κωνσταντίνος Καμβάκης |
| *Στη σκιά της τρέλας* | «Let's Fall In Love» | Τζέιμι Γκλέιζερ | Ντάνιελ Ίνταρτ | Ελευθερία Καραδήμου | Κωνσταντίνος Καμβάρης |
| *Στο σύμπλεγμα της αράχνης* | «Στο σύμπλεγμα της αράχνης» | Νίκος Γεραλής | Νίκος Γεραλής | Νίκος Γεραλής | Κορίνα Ψαράκη |
| *Αγάπη μου είσαι στο facebook;* | «Αγάπη μου είσαι στο Facebook;» | Ελευθερία Καραδήμου | Ιωάννα Παπανικολάου | Κορίνα Ψαράκη | Ιωάννα Παπανικολάου |
| *Κραυγή* | «The One Inch Punch for Everyone» | Κορίνα Ψαράκη | Μάκης Αθανασίου | Ιωάννα Παπανικολάου | Ελευθερία Καραδήμου |
| *Αγγελοφορεμένος δαίμονας* | «Θέλω να κάνω έρωτα μαζί σου» | Μάκης Αθανασίου | Κωνσταντίνα | Εδίρναλης | Ελευθερία Καραδήμου |
| *Θαμμένα μυστικά* | «Θαμμένα μυστικά» | Ελευθερία Καραδήμου | Κωνσταντίνα | Νίκος Τεντίνης | Κωνσταντίνα |
| *Ραντεβού θανάτου* | «Πού πας;» | Ελευθερία Καραδήμου | Αριστοτέλης Βρεττάκης/Κωνσταντίνα | Κωνσταντίνα | Νίκος Τεντίνης |
| *Παράξενη παρουσία* | «Παράξενη παρουσία» | Ελευθερία Καραδήμου | Αριστοτέλης Βρεττάκης | Ελευθερία Καραδήμου | Ελευθερία Καραδήμου |
| *Σιωπηλός δολοφόνος* | «Σιωπηλός δολοφόνος» | Ελευθερία Καραδήμου | Αριστοτέλης Βρεττάκης | Ελευθερία Καραδήμου | Αριστοτέλης Βρεττάκης |
| *Αναμονή Καρδιάς* | «Αναμονή Καρδιάς» | Ελευθερία Καραδήμου | Αριστοτέλης Βρεττάκης | Νίκος Τεντίνης | Ελευθερία Καραδήμου |
| Μην πας ποτέ εκεί | «Το τραγούδι των νεκρών» | Χρυσάνθη Πάπι Τσουκαλά | Χρυσάνθη Πάπι Τσουκαλά | Ελευθερία Καραδήμου | Ελευθερία Καραδήμου |

Παραπομπές
----------

1. ↑  Karadimou Lovers
2. ↑  Karadimou Serial
3. 1 2 3 4 5  Κλειδωνόπουλος, Τάσος (19 Ιανουαρίου 2014). «Ελληνικός Νεορεαλισμός Made in Kavala: Γνωρίστε τη 'Σκιά της Τρέλας'». *Vice*. Ανακτήθηκε στις 23 Μαρτίου 2020.
4. ↑  «Ελευθερία Καραδήμου - Καβαλιώτικες Σειρές». *Indiegogo* (στα Αγγλικά). Ανακτήθηκε στις 23 Μαρτίου 2020.
5. ↑  «Η cult σκηνοθέτης από την Καβάλα αποσύρεται και το ίντερνετ θέλει να τη σώσει». *www.news247.gr*. Ανακτήθηκε στις 23 Μαρτίου 2020.
6. ↑  «Καβάλα: Το καλύτερο... σκηνικό για να φιλοξενήσει τη μεγαλύτερη γιορτή τηλεοπτικών σειρών στα Βαλκάνια». *KAVALA POST*. 19 Νοεμβρίου 2017. Αρχειοθετήθηκε από το πρωτότυπο στις 23 Μαρτίου 2020. Ανακτήθηκε στις 23 Μαρτίου 2020.
7. ↑  «Constantin Stakos». *www.facebook.com*. Ανακτήθηκε στις 23 Μαρτίου 2020.
8. ↑  «Πυρινες Καρδιες». *www.facebook.com*. Ανακτήθηκε στις 23 Μαρτίου 2020.
9. ↑  «Αυτό είναι το σίριαλ από την Καβάλα που θα σας κάνει να κλάψετε από τα γέλια [βίντεο] | ΕΛΛΑΔΑ». *iefimerida.gr*. 5 Ιανουαρίου 2015. Ανακτήθηκε στις 23 Μαρτίου 2020.
10. ↑  Οι Νέες «Λάμψη» και «Καλημέρα Ζωή»: Τέσσερις Καλτ Βαλκανικές Σειρές που Πετύχαμε στο Ίντερνετ
11. ↑  «Ζόμπι, εγκλήματα, έρωτες: 5 σειρές από την επαρχία που δίνουν στα σήριαλ την αίγλη που τους αξίζει». *HuffPost Greece*. 22 Οκτωβρίου 2016. Ανακτήθηκε στις 23 Μαρτίου 2020.
12. ↑  «Στην σκιά της τρέλας». *www.facebook.com*. Ανακτήθηκε στις 23 Μαρτίου 2020.